Diari Oficial de la Generalitat Valenciana


Sumari del DOGV 890, del 30-08-1988 (1988/811891)

DECRET 129/1988, de 16 d'agost, del Consell de la Generalitat Valenciana, pel qual es determina l'adscripció al Servei Valencià de Salut de les funcions i serveis dels Funcionaris Tècnics de l'Estat al servei de la sanitat local.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/08/16/129/dof/vci/html**

### Dades del document

Número de DOGV
:   890

Data del DOGV
:   30-08-1988

Secció del DOGV
:   DISPOSICIONS GENERALS

Número del document
:   1988/811891


Data del document
:   16-08-1988

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 129/1988, de 16 d'agost, del Consell de la Generalitat Valenciana, pel qual es determina l'adscripció al Servei Valencià de Salut de les funcions i serveis dels Funcionaris Tècnics de l'Estat al servei de la sanitat local.  
La finalitat primordial de la Llei 8/1987, de 4 de desembre, del Servei Valencià de Salut, rau en la implantació del marc instrumental i organitzatiu que acollirà la xarxa pública sanitària valenciana.  
Cal, doncs, anar avançant en el procés d'integració de recursos sanitaris en el Servei Valencià de Salut.  
El present Decret pretén d'acomplir el que disposa la Llei 8/1987, que en l?article sisè, punt u.5. determina que corresponen al Servei Valencià de Salut les funcions i els serveis dels Funcionaris Tècnics de l'Estat al servei de la Sanitat Local.  
La present norma permet també de superar una situació que suposava un entrebanc per a la implantació i el desplegament de la reforma sanitària, alhora que clarifica la situació d'uns professionals sanitaris sobre els quals històricament ha recaigut el pes de la sanitat rural, i que són fonamentals per a la consecució dels objectius bàsics del Servei Valencià de Salut de prestar una atenció integral a la salut dels valencians.  
D'altra banda, la necessitat de regular el procés de forma gradual, de tal manera que permeta de fer la integració amb les cauteles i previsions degudes, es reflexa en la present norma en la disposició transitòria que determina el necessari procés d'adscripció paulatina.  
Per això, i en virtut de la disposició final primera de la Llei 8/1987, de 4 de desembre, del Servei Valencià de Salut, a proposta del Conseller de Sanitat i Consum, i amb la deliberació prèvia del Consell de la Generalitat Valenciana en sessió de 16 d'agost de 1988,  
DECRETE:  
Article primer  
S'adscriuen al Servei Valencià de Salut les funcions i els serveis corresponents als Funcionaris Tècnics de l'Estat al servei de la Sanitat Local, els quals passaran a dependre, orgànica i funcionalment, del dit Organisme.  
Article segon  
Les places dels Funcionaris Tècnics al servei de la Sanitat Local de Metges, Practicants i Llevadores titulars, s'incorporaran als Equips d?assistència Primària de les Zones de Salut en què es troben incloses, tenint del moment de la incorporació la consideració de places d'Equip d?assistència Primària amb caràcter general.  
La integració d'aquests funcionaris en els Equips d?Assistència Primària s'efectuarà mitjançant Resolució del Secretari General de la Conselleria de Sanitat i Consum, a proposta del Director del Servei Valencià de Salut.  
Article tercer  
Els Funcionaris Tècnics al servei de la Sanitat Local Farmacèutics Titulars s'incorporaran als dispositius de Salut Pública de la seua Area de Salut en la forma que reglamentàriament es determinarà.  
Pel que fa als Veterinaris Titulars s'ajustarà al que preveu el Decret 30/1988, de 7 de març, del Consell, i normes de desplegament.  
Article quart  
L?adscripció al Servei Valencià de Salut dels Funcionaris Tècnics de l'Estat al servei de la Sanitat Local no suposarà cap modificació de l'actual condició funcionarial.  
DISPOSICIO TRANSITORIA  
A aquelles Zones de Salut on no s'haja posat en funcionament l'Equip d?assistència Primària, les places de Metges, Practicants i Llevadores Titulars mantindran llur actual consideració sens perjudici de les modificacions o reestructuracions que puguen aprovar-s'hi.  
DISPOSICIONS FINALS  
Primera  
La Conselleria de Sanitat i Consum queda facultada per dictar les disposicions necessàries per a l'acompliment del que disposa el present Decret.  
Segona  
Aquest Decret vigirà l'endemà de la publicació en el Diari Oficial de la Generalitat Valenciana.  
Valencia, 16 d'agost de 1988.  
El President de la Generalitat,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA


Còpia Permalink ELI